הוועדה המיוחדת לפניות הציבור, כנסת 17, פרוטוקול מספר 128, 2008-11-04 11:00

סופה לנדבר: אני פותחת את ישיבת הוועדה לפניות הציבור בנושא לטרון.

סופה לנדבר: ניהלנו כבר כמה ישיבות והיום אנחנו רוצים להמשיך.

סופה לנדבר: לפני שנסגור את הקדנציה הזאת ונלך לבחירות אני רוצה להיות בטוחה שהעסק עובד ושבעוד מספר חודשים ושנים נעמוד מול פרויקט מוכן.

סופה לנדבר: חברי העמותה, אנחנו רוצים לדעת מה קורה?

סופה לנדבר: מה הבעיות החדשות?

סופה לנדבר: מה התקדם מאז הישיבה האחרונה שעשינו בלטרון?

סופה לנדבר: מה הבעיה עם האדמה?

סופה לנדבר: הבנתי שבינתיים יש בעיה גם עם שר הביטחון.

סופה לנדבר: אני רוצה לדעת מה קורה עם הקמת המוזיאון.

צביקה קן-תור: נכון להיום, אנחנו ממשיכים בתכנון.

צביקה קן-תור: היום בערב אנחנו עושים את הסיומת האחרונה והאדריכלים ייכנסו כבר לתכניות ממוחשבות של המבנה עצמו.

צביקה קן-תור: התקשרנו עם חברה שאמורה לעצב לנו את המבנה.

צביקה קן-תור: זה מחייב את האישור של ועדת ההיגוי המשותפת עם הממשלה, אבל בסך הכל הנהלת העמותה אישרה את החברה.

סופה לנדבר: איזו עמותה אישרה?

צביקה קן-תור: כשבונים את המוזיאון יש אדריכל, יש אוצרת.

צביקה קן-תור: בנושא עיצוב של החלק הפנימי, העמותה בחרה בחברת "אורפל".

צביקה קן-תור: אנחנו צריכים להגיש את זה לאישור לוועדת ההיגוי המשותפת.

צביקה קן-תור: למרות שעדיין לא נחתם איתם הסכם, הם התחילו לעבוד איתנו על התכנים.

צביקה קן-תור: כרגע ההסכם בינינו לבין הממשלה נגמר ב-31.8.

צביקה קן-תור: ב-17 לחודש הזה אמורה להיות ישיבה של נציגי הממשלה בוועדת ההיגוי כדי להאריך את ההסכם, לאור בקשה שהגשתי.

צביקה קן-תור: ההסכם הזה עדיין תלוי ועומד כי הצב"ע טרם נחתמה על ידי שר הביטחון.

צביקה קן-תור: הנושא הזה נמצא בטיפול של היועץ המשפטי.

צביקה קן-תור: קיימנו איתו ישיבה אחת וביום חמישי צריכה להיות ישיבה נוספת.

צביקה קן-תור: אני מקווה שעד סוף השבוע זה יוגש לשר והוא יחתום.

צביקה קן-תור: סך הכל לא אמורות להיות בעיות.

צביקה קן-תור: מבחינת הכספים.

צביקה קן-תור: התורם העביר את החלק הראשון שלו, 250,000 דולר.

צביקה קן-תור: כתוצאה מכך שההסכם עם הממשלה לא נכנס לתוקף, עדיין לא קיבלנו אגורה אחת מהממשלה.

צביקה קן-תור: אני קורא פה את ההסבר שכותבת דפנה על השאילתה שהעלית בפעם הקודמת.

צביקה קן-תור: לגבי ה-2 מיליון, התשובה נראית לי קצת מוזרה כי הבטיחו לאביגדור ליברמן ואיגמו את זה דרך איזה משרד - - -

סופה לנדבר: ופתאום יכולים למשוך את הכסף.

צביקה קן-תור: לא, הוא פשוט נבלע בתוך ה-17 מיליון שהממשלה התחייבה ממילא לתת.

צביקה קן-תור: כלומר, כן אביגדור ליברמן לא אביגדור ליברמן, הם פשוט עברו על זה כאילו זה לא קיים וזאת לפי ההסבר שרשום בנייר.

צביקה קן-תור: עד כאן.

סופה לנדבר: משרד הביטחון, בבקשה.

שאול דלל: התקיים דיון בהשתתפות כל הגורמים מיהודה ושומרון, העמותה והיועץ המשפטי של המשרד, כדי לנסות להבין איפה הבעיה.

שאול דלל: הסתבר שיד לשריון לטרון יושב על משולש של חיבור אדמות.

שאול דלל: חלק מהאדמות שייך למדינה, החלק השני של המשולש שייך לכנסיה והחלק השלישי מוחכר מפלסטינים ולמעשה הוא שייך ליהודה ושומרון.

שאול דלל: החכירה של השטח ניתנת לתקופות קצרות ולפי החוק אסור לבנות עליה מבנה קבע.

שאול דלל: הסטאטוס הזה נבדק ובימים הקרובים היועץ המשפטי של משרד הביטחון צריך לתת חוות דעת איך לעשות את זה.

שאול דלל: נבחנת חלופה נוספת והיא להקצות שטח באזור אחר של לטרון.

צב יקה קן-תור: הבניין של המוזיאון לא עומד על אדמה שחלוקה במחלוקת.

צב יקה קן-תור: מה ששאול מעלה זה סך הכל הפרצלציה של כל שטח לטרון.

צב יקה קן-תור: אם נבודד את הבעיה הספציפית שלנו, היא לא יושבת על אדמה שעומדת במחלוקת.

שאול דלל: כרגע בודקים את החכירות ומה אפשר לעשות איתן ובודקים חלופה נוספת של הקצאת קרקע שנמצאת בשליטת המדינה ועליה יקימו את המבנה.

שאול דלל: ביום חמישי הקרוב יהיה אצלנו דיון נוסף עם כל הגורמים.

שאול דלל: בדיון הזה יישבו כל בעלי התפקידים הנוגעים בדבר.

סופה לנדבר: מתי הבעיה הזאת צצה?

סופה לנדבר: אנחנו דנים בזה כבר כמה שנים.

סופה לנדבר: זה נמצא מזמן לחתימה אצל שר הביטחון.

סופה לנדבר: עשינו כבר כמה ישיבות.

סופה לנדבר: איך קרה שדווקא בזמן האחרון צצה הבעיה הזאת?

שאול דלל: זה לא מהזמן האחרון.

שאול דלל: זה בדיוק מאותה תקופה ומאותו זמן שהעבירו למשרד את הניירות לחתימה לשר הביטחון ואז גילו את הבעיה.

שאול דלל: קיימנו פגישות, כל אחד אסף את החומר שהוא אחראי עליו והתקבץ דיון גדול עם כל מי שנוגע לעניין כדי להזיז את הדבר.

שאול דלל: זה לא שמשרד הביטחון מעכב.

שאול דלל: זאת בעיה אמיתית שלא טיפלו בה שנים וזה ההסדר של הקרקע.

שאול דלל: כשהקימו את לטרון וחכרו את האדמה בתנאי שלא יקימו על החלק הפלסטיני מבנה קבע.

שאול דלל: לכן, כשהעבירו את הניירות לדרישה להקים, גילו את העניין הזה שהיה, כביכול, רדום.

סופה לנדבר: אבל אתה בעצמך אומר שיש קרקע ששייכת ללטרון ושהיא שלנו.

שאול דלל: אני מניח שבדיון הקרוב ביום חמישי הדברים יתבהרו.

שאול דלל: יש לנו תצלומים אוויריים, סימוני שטח וחוות דעת של היועץ המשפטי של המשרד.

שאול דלל: אני חושב שיהיה מענה או התקדמות.

סופה לנדבר: זאת אומרת שאם לא תיתנו את האישור של שר הביטחון לקרקע שהיתה מיועדת למוזיאון, אז באותה ישיבה תיתנו אישור לקרקע שכן נמצאת ברשותנו?

שאול דלל: אני מניח שכן כי אני מחזיק את הסיכום ויש חלופה להקצות שטח שהוא כן באחריותנו ואפשר יהיה לקבל אישורים.

צביקה קן-תור: אין בעיה.

שאול דלל: אני שומע מצביקה שאין בעיה.

שאול דלל: יבואו אנשי התשתית עם מיפוי השטח ויראו שזה באזור שאין עליו מחלוקת או שאין איתו בעיה משפטית של אדמה שהיא לא שלנו, ואז אפשר יהיה לתת את האישור.

רומן יגל: אני לא מבין.

רומן יגל: אם יש לך תיעוד שזה שטח ישראל, אז מה הבעיה ובשביל מה הדיון הזה?

צביקה קן-תור: אנחנו מחכים לחתימה של כבוד שר הביטחון.

רומן יגל: הוא יודע שזה שטח ישראל?

שאול דלל: יהיה דיון ביום חמישי הקרוב והדברים יתבהרו.

רומן יגל: רוצים חלופה אז בשביל מה לעשות את כל הפרויקט?

שאול דלל: מר יגל, זה בלי קשר לפרויקט, הפרויקט והתכנון ממשיכים והכל ממשיך.

שאול דלל: זה לא משנה אם ישימו את זה בצד שמאל או בצד ימין.

סופה לנדבר: אבל בינתיים הפרויקט באוויר ואנחנו רוצים את הבניה.

קריאה: הפרסום עבר על קרקע מסוימת על גוש וחלקה מסוימים.

קריאה: להעביר את זה לשטח אחר זה אומר להתחיל את כל הפרוצדורה מחדש.

קריאה: זה ייקח עוד מספר שנים.

רומן יגל: לפני 3 שנים אמרו שיש חלק ששייך לירדן.

רומן יגל: אמרתי שנשים את בתי השימוש בשטח ירדן.

רומן יגל: כמובן שאני אומר זאת בצחוק.

קריאה: נניח שיש שותפים 50% יהודים ו-50% באיו"ש.

קריאה: לא קבעו איפה זה ואיפה זה ולא סימנו.

קריאה: מדוע שמשרד הפנים והמשרדים האחרים לא יכתיבו את החלוקה?

קריאה: השאלה היא, האם בכלל צריך להגיע לזה?

קריאה: אני חושב שבכלל לא צריך להגיע לזה.

קריאה: יכול להיות שלא ידעו איפה הכביש עובר.

קריאה: הפרצלציה צריכה להיעשות על דברים נלווים למוזיאון.

יעקב דהן: נאמר לי מנציג יו"ש שיש בעיות קרקעיות ובגלל זה שר הביטחון לא חותם.

יעקב דהן: זה לא שמחכים לשר הביטחון והכל בסדר.

יעקב דהן: יש בעיות קרקעיות שצריך לפתור.

יעקב דהן: נאמר לי שניתן לפתור את הבעיות.

יעקב דהן: כנראה שבדיון שיהיה ביום חמישי ינסו לפתור את הבעיות האלה אבל אי אפשר לדלג עליהן.

מרינה סולודקין: אני מופתעת כל כך בגלל שכל הפרויקטים שסופה ואני מובילים, אם זה בית החולים באשדוד או הספריה רוסית בירושלים, גם כאן כל הזמן צצות בעיות שלא ציפינו להן.

סופה לנדבר: בחירות, מרינה.

מרינה סולודקין: אני מאוד חוששת שזאת דרך לסרבל את כל התהליכים.

מרינה סולודקין: סופה, אני מודאגת מאוד.

יעקב דהן: מה שכן אושר זה הצד הישראלי.

יעקב דהן: ב-28 אושרה התכנית בצד הישראלי.

מרינה סולודקין: אולי נבנה לגובה?

סופה לנדבר: תשמעו רבותיי, אני לא יכולה שלא לכעוס ואני חושבת שגם חברי הכנסת איתי.

סופה לנדבר: זאת לא בעיה של היום, זאת בעיה של כמה שנים אחורה.

סופה לנדבר: אם היא צצה היום, אז יש פה מישהו שהטעה אותנו וזה דבר חמור ביותר.

סופה לנדבר: מה זאת אומרת?

סופה לנדבר: בשתי הישיבות שניהלנו אמרתם שהכל בסדר, שהכל מתקדם.

סופה לנדבר: זה פשוט לא יאומן.

סופה לנדבר: הרי ידעתם, לא מהיום ולא מאתמול, שיש בעיה עם הקרקע אז איך אני לא ידעתי על כך?

סופה לנדבר: אני מנהלת את הישיבות, אנחנו התקדמנו ויש אישור של ממשלה ואז מתברר שאין קרקע בשביל הבנייה הזאת.

סופה לנדבר: זאת סתם בירוקרטיה והטעיה.

מרינה סולודקין: כל הזמן אומרים לנו או-טו-טו וכאן צצה בעיה שלא אני ולא את ולא הכנסת קובעים בה.

סופה לנדבר: עכשיו אין קרקע לבנייה כי הקרקע לא שייכת למדינת ישראל.

צביקה קן-תור: הגדרת את הבעיה נכון.

צביקה קן-תור: צריך לקחת העט ולחתום בלי שום פקפוק ובלי שום היסוס.

רומן יגל: זאת אומרת שזה שייך לאדם אחד.

קריאה: זה לא מדויק, צביקה.

צביקה קן-תור: תאמינו לי, אני היום בתפקיד הזה אבל הייתי הרבה מאוד שנים ראש מטה פיקוד מרכז.

צביקה קן-תור: אז הייתי מהצד השני.

צביקה קן-תור: כשאתה הגדרת שזאת משימה חשובה למדינה, אז היועץ המשפטי מצא את הדרך איך לאשר את מה שצריך לאשר.

צביקה קן-תור: עשינו דרכים עוקפות באיו"ש, התלבשנו על בתים, עלינו על גגות, תפסנו מרפסות, ועשינו אלף ואחד דברים, שלכאורה יועץ משפטי של היום אומר שזה לא חוקי וזה לא מותר.

צביקה קן-תור: אבל, כשיש יועץ משפטי שיודע למצוא את הדרך הנכונה, אז לא צריכה להיות בעיה.

שאול דלל: אבל עד כאן כל מה שהגדרת וכל מה שעשית לא היה מבני קבע.

צביקה קן-תור: לא, כל הדרכים העוקפות באיו"ש זה מבנה קבע.

שאול דלל: זה עדיין נשאר שם, זה בתוך איו"ש.

צביקה קן-תור: הישובים שניבנו הם ישובי קבע.

שאול דלל: לא אנחנו מנהלים את המדיניות של הממשלה ומי בונה איפה.

צביקה קן-תור: רבותיי, אין כרגע בעיה.

צביקה קן-תור: צריך לקחת את זה ולחתום.

צביקה קן-תור: מה קורה?

צביקה קן-תור: אני משחק עם הממשלה מול הממשלה.

צביקה קן-תור: הממשלה צריכה לתת לי את התקציב.

צביקה קן-תור: היא עדיין לא העבירה לי אגורה שחוקה והממשלה לא חותמת לי.

צביקה קן-תור: אז אומרים לי שזאת לא הממשלה אלא שר הביטחון.

צביקה קן-תור: מבחינתי זה אותו גוף.

שאול דלל: אנחנו נמתין ליום חמישי.

סופה לנדבר: אני רוצה את העתק המסמך ששר הביטחון צריך לחתום.

סופה לנדבר: אנחנו חברי הכנסת נדאג שהוא יגיד בקול רם האם הוא חותם או לא.

סופה לנדבר: אם הוא לא חותם, שיגיד מה הבעיה.

סופה לנדבר: זאת משיכה של זמן.

סופה לנדבר: נראה האם לשר הביטחון, ראש הממשלה לשעבר יש אומץ לחתום או שאין לו אומץ לחתום.

סופה לנדבר: יש פה פוליטיקה שאני לא מבינה.

מרינה סולודקין: כאיש אחראי הוא צריך להגיד לחבר'ה: אתם צריכים לבנות על קרקע של מדינת ישראל לנצח.

סופה לנדבר: איפה העתק של המסמך עליו הוא צריך לחתום?

שאול דלל: רשמתי לעצמי שאת מבקשת אותו.

אברהם גרינזייד: לי לא ברור.

אברהם גרינזייד: השתתפתי בהרבה ישיבות, עשינו כל כך הרבה עבודה.

אברהם גרינזייד: אנשים בשטח בגיל 80 עושים עבודה הכי חשובה בשביל הזיכרון של העבר.

אברהם גרינזייד: זה לא משהו פוליטי, זה פשוט ביזיון.

אברהם גרינזייד: אנחנו פנינו במכתב לכבוד שר הביטחון ולא קיבלנו תשובה.

אברהם גרינזייד: זה לא יפה.

אברהם גרינזייד: אנחנו אנשים מבוגרים, לא מובן כלום.

אברהם גרינזייד: מי משחק את המשחק הזה עד היום?

אברהם גרינזייד: ומה לגבי הכסף?

אברהם גרינזייד: אני קורא את זה ובשבילי זה משהו נורא.

אברהם גרינזייד: ראש הממשלה אמר שהכל יהיה בסדר.

אברהם גרינזייד: אני לא מדבר על אישיות.

אברהם גרינזייד: אני לא יודע מה להגיד לכם.

סופה לנדבר: ביום שני, אחרי הישיבה על ההוסטלים נעשה ישיבה.

סופה לנדבר: אני רוצה לבקש משר הביטחון להגיע לוועדה לפניות הציבור.

סופה לנדבר: הוא אוהב את הווטרנים, הוא אוהב את גיבורי מלחמת העולם השניה.

סופה לנדבר: הוא יודע לבטא את זה בכנסת.

סופה לנדבר: אני מבקשת ממנו למצוא זמן להגיע לישיבה.

מרינה סולודקין: הוא עזר לנו לעשות את חוק הווטרנים.

סופה לנדבר: לזכותו ייאמר.

ברוך שוב: אני מייצג את ארגון הפרטיזנים ולוחמי הגיטאות.

ברוך שוב: לפני 50 שנה החלטנו להקים אנדרטה בארץ לזכר הפרטיזנים.

ברוך שוב: 50 שנה של עינויים.

ברוך שוב: בכל מקום איפה שחשבנו שנוכל להעמיד היה תירוץ אחר.

מרינה סולודקין: כי לא היה לכם כוח פוליטי אמיתי בכנסת.

ברוך שוב: זאת אדמה פרטית, זאת אדמה של נפקדים, זאת אדמה של קרן קיימת ובכל מקום דחו אותנו עם תשובות כאלה.

ברוך שוב: נכון, בדיוק כך, לא היה לנו גב.

ברוך שוב: לא היו אז ועדות כנסת ולא היו אנשים שטיפלו בזה.

ברוך שוב: בסוף, לפני 50 שנה העמדנו את האנדרטה בלטרון.

ברוך שוב: אני מקווה שמישהו ראה את האנדרטה.

ברוך שוב: האנדרטה מיועדת להיות התחלה לקראת הקמת המוזיאון.

ברוך שוב: לכבוד הוא לנו שהאנדרטה תהיה ליד המוזיאון.

ברוך שוב: לא הייתי בכל השיחות האלו.

ברוך שוב: אם אנחנו נמשיך כך, לא נחיה פה.

ברוך שוב: הרבה יותר מהר נלך מהעולם הזה ואז גם לא יהיה מי שיגיש תלונות.

ברוך שוב: מוכרחים לעשות את זה מהר.

ברוך שוב: הערה קטנה.

ברוך שוב: כשכותבים פה "לזכר החיילים היהודיים", תוסיפו גם "פרטיזנים ולוחמי הגיטאות".

מרינה סולודקין: זה מאוד נכון.

צביקה קן-תור: אני רק רוצה להוסיף למה שאמר ברוך.

צביקה קן-תור: מהרגע שברוך אמר שהולכים על לטרון, זה לקח 3 חודשים וחנכנו את האנדרטה.

צביקה קן-תור: ברגע שהיו אישורים, עשינו את זה בקצב הכי מהיר.

סופה לנדבר: משרד האוצר, אני רוצה להבין.

סופה לנדבר: מה קורה עם הכסף של "ישראל ביתנו"?

עידו בן ששון: משרד האוצר והחשב הכללי הם שני הגופים שמתעסקים בזה.

עידו בן ששון: בעצם אנחנו יושבים בוועדת הכספים של המוזיאון ויש את המשרדים המנהלתיים, שלא הגיעו לפה, אבל הם מסרו לי מה להגיד.

עידו בן ששון: בנוגע להעברות הכספים זה מתחלק לשני נושאים.

עידו בן ששון: נושא אחד, החשבוניות שהוגשו היו חשבוניות על תשלום בדיעבד.

עידו בן ששון: החשבוניות שהוגשו לחשבות היו בעצם על תשלומים בדיעבד, בישיבה שהיתה אמרנו שזה לא כזה פשוט לאשר אותם.

עידו בן ששון: כלומר, אלה תשלומים שאושרו לפני שהם אושרו בוועדת הכספים.

עידו בן ששון: אלה תשלומים ישנים שעשתה בזמנו העמותה של המוזיאון, בהסתמך על הבטחות של שרנסקי.

עידו בן ששון: השר לא יכול להתחייב לתשלומים וזה צריך לעבור בהליך מסודר.

עידו בן ששון: בנוגע להעברות של 2 מיליון שקל מישראל ביתנו, וזה נכתב גם במסמך פה.

עידו בן ששון: הועברו שני מיליון שקל - - -

סופה לנדבר: הם נמצאים בלשכה של ראש הממשלה.

עידו בן ששון: הם נמצאים בתקנה במשרד ראש הממשלה.

עידו בן ששון: גם בכספים קואליציוניים, אי אפשר לקחת את הכסף ולהעביר אותו למוזיאון.

עידו בן ששון: צריך לעשות את זה בצורה מסודרת.

עידו בן ששון: או שעושים את זה כשיש החלטת ממשלה - - -

סופה לנדבר: אבל אתם לא נותנים להם לזוז.

סופה לנדבר: אנחנו לא העברנו כסף כדי שבסוף השנה, אחרי שנלך לבחירות, אתם תמשכו את הכסף מפני שלא ניצלו אותו.

עידו בן ששון: אני אומר עוד פעם, התשלומים לא הועברו לא בגלל זה.

עידו בן ששון: גם על ה-250,000 דולר שהם גייסו, שכביכול יש מצ'ינג, לא שילמנו כי החשבוניות שהוגשו היו תשלומים בדיעבד.

עידו בן ששון: תשלומים בדיעבד צריכים להיות מאושרים בצורה מסודרת דרך ועדת הכספים.

עידו בן ששון: אנחנו גם לא בטוחים שנאשר את כל התשלומים.

צביקה קן-תור: אתה מערבב פה שני דברים.

צביקה קן-תור: 2 המיליון לא שייכים ל-16 מיליון.

צביקה קן-תור: זה שאתם העברתם את זה למשרד ראש הממשלה זה בסדר גמור אבל אלינו לא עבר גרוש.

צביקה קן-תור: מה-16 מיליון עדיין לא עבר אלינו גרוש.

צביקה קן-תור: אתה מדבר על תשלומים אחרים.

צביקה קן-תור: תשלומים אחרים זה כל ההוצאות שהיו מהרגע שאנחנו הנחנו את אבן הפינה ב-4.9.2002, שאז שרנסקי הבטיח את מה שהבטיח ועל זה אתם עוד צריכים לתת לנו תשובה.

צביקה קן-תור: אלה 3 נושאים שונים לחלוטין.

עידו בן ששון: אני אומר עוד פעם.

עידו בן ששון: לגבי תשלומים בדיעבד כבר הסברתי.

עידו בן ששון: לגבי חשבוניות נוספות, הבנו שלא הביאו חשבוניות נוספות.

עידו בן ששון: לגבי ההעברה של 2 מיליון שקל.

עידו בן ששון: צריך להסדיר את הנושא הזה.

עידו בן ששון: הבנתי שבזמנו דיברו עם אגף תקציבים והסבירו להם שאי אפשר סתם לשים 2 מיליון שקל בתקנה.

עידו בן ששון: צריך להסדיר את זה.

עידו בן ששון: או שתהיה החלטת ממשלה, או שתהיה תכנית עבודה אבל צריך לעשות את זה בצורה מסודרת.

עידו בן ששון: לא סתם מעבירים 2 מיליון שקל.

סופה לנדבר: לא היתה החלטה?

עידו בן ששון: לא.

סופה לנדבר: אז לקחו כסף, העבירו - - -

עידו בן ששון: זה במסגרת הסכמים שהיו.

סופה לנדבר: בסדר, אבל בשביל מה העבירו אותם, כדי למשוך אותם חזרה?

עידו בן ששון: לא כדי למשוך, אבל העבירו בצורה לא נכונה.

עידו בן ששון: היו צריכים לעשות את זה בצורה נכונה.

עידו בן ששון: בכל מקרה, זה לא רלוונטי לנושא הזה - - -

סופה לנדבר: תסביר לי מה זאת צורה נכונה.

עידו בן ששון: אי אפשר לקחת 2 מיליון שקל וסתם לשים בתקנה.

עידו בן ששון: צריך לעשות את זה בדרך של החלטת ממשלה או בדרך של הסכם או בדרך של תכנית עבודה.

סופה לנדבר: לא היה הסכם?

עידו בן ששון: היה הסכם על 16 מיליון אבל לא על ה-2 מיליון האלה.

סופה לנדבר: אבל לישראל ביתנו היה?

עידו בן ששון: לישראל ביתנו היה הסכם קואליציוני.

סופה לנדבר: נכון.

סופה לנדבר: הכסף הועבר?

עידו בן ששון: עוד פעם - - -

סופה לנדבר: זה פשוט היה משחק כלפינו.

עידו בן ששון: הממשלה לא יכולה לקחת כספים קואליציוניים ולהעביר סתם כסף.

עידו בן ששון: צריך לעשות את זה בצורה מסודרת.

סופה לנדבר: מי צריך לעשות את זה?

עידו בן ששון: אמרתי.

עידו בן ששון: או שתעבירו החלטת ממשלה שאומרת להעביר להם את 2 מיליון השקל האלו או שתעשו את זה בצורה של הסכם.

עידו בן ששון: אי אפשר לקחת סתם 2 מיליון שקל ולהעביר.

עידו בן ששון: אי אפשר לעשות את זה.

עידו בן ששון: אף פעם לא התנהלו כך וגם לא יתנהלו בעתיד.

סופה לנדבר: רציתם להשתיק את זה עד סוף השנה כדי למשוך ולהעביר את הכספים לדברים אחרים.

עידו בן ששון: זה לא ששתקו עד עכשיו.

עידו בן ששון: אמרו את זה בזמנו כשהעבירו את הכסף.

מרינה סולודקין: אנחנו רוצים להעביר את התקציב בקריאה ראשונה.

מרינה סולודקין: אם יש סעיף בתקציב: "העברת שני מיליון שקל למוזיאון בלטרון".

מרינה סולודקין: באיזה משרד זה צריך להיות?

עידו בן ששון: בעיקרון זה צריך להיות במשרד ראש הממשלה.

עידו בן ששון: אם במסגרת התקציב הבא יגדילו את התקציב של משרד ראש הממשלה ב-2 מיליון שקל האלו, זה יישאר.

עידו בן ששון: זה לא שהכסף חייב לחזור.

מרינה סולודקין: צריך להכניס למשרד ראש הממשלה סעיף: "2 מיליון שקלים למוזיאון לחיילים ולפרטיזנים" ואז לא נאבד את הכסף.

עידו בן ששון: שוב, צריך לאתר את זה.

עידו בן ששון: זה נראה חלק מהליך בירוקראטי אבל אנחנו לא יכולים להעביר סתם 2 מיליון שקל.

סופה לנדבר: תסביר מה עלינו לעשות.

סופה לנדבר: אנחנו לא ממשלה, אנחנו הכנסת.

סופה לנדבר: מה אנחנו צריכים לעשות?

עידו בן ששון: אם אתם רוצים שהכסף יישאר במשרד ראש הממשלה, אז לדאוג שבתקציב הקרוב התקציב יגדל בסכום של 2 מיליון שקל כחלק מהתקנה של המוזיאון ללוחם היהודי.

עידו בן ששון: שנית, אתם צריכים לדאוג ולהסדיר את הנושא של העברת הכסף.

עידו בן ששון: על סמך מה נעביר 2 מיליון שקל?

עידו בן ששון: אנחנו לא נעביר 2 מיליון שקל.

עידו בן ששון: האם זה על סמך חשבוניות?

עידו בן ששון: האם זה על סמך מקדמה?

עידו בן ששון: איך אתם מגדירים את ההעברה הזאת.

קריאה: אני חושב שמקדמה זה הכי טוב.

רומן יגל: הם כבר חייבים הרבה כסף.

סופה לנדבר: צביקה, או שאני לא מבינה או שיש פה דבר מכוון, שממשלת ישראל לא רוצה לבנות את המוזיאון.

סופה לנדבר: אני מאשימה את הממשלה ואני גם אאשים אותה באולם הכנסת מכיוון שאלה תרגילים ונמאס לנו מהתרגילים האלה.

סופה לנדבר: כמחוקקת אני לא צריכה לחשוב איך אתם מעבירים את הכסף.

סופה לנדבר: אנחנו דאגנו שהכסף ייכנס.

סופה לנדבר: הכסף צבוע למטרה מסוימת.

סופה לנדבר: העברנו אותו והיתה החלטת ממשלה.

סופה לנדבר: אם לא היתה החלטת ממשלה, למה משכתם את הזמן מאז שהעברנו את הכספים האלה.

סופה לנדבר: מה הסיפור הזה?

סופה לנדבר: הם יושבים בלי כסף.

סופה לנדבר: משרד האוצר נמצאים בממשלה?

עידו בן ששון: כן.

סופה לנדבר: זה מדינת ישראל, זאת ממשלת ישראל.

סופה לנדבר: אז זה שמשרד אחד לא רוצה, ומשרד שני לא רוצה.

עידו בן ששון: צריך להתוות איך אתה מעביר את הכספים.

עידו בן ששון: אני לא יכול לקחת סתם 2 מיליון שקל ולהעביר אותם.

עידו בן ששון: אחר כך ישאלו על סמך מה העבירו 2 מיליון שקל?

עידו בן ששון: מה קיבלו תמורת ה-2 מיליון שקל.

עידו בן ששון: צריך להסדיר את הנושא הזה.

עידו בן ששון: זה גם נראה לי לא תקין.

עידו בן ששון: זה נראה לי מאוד ברור למה לא עושים את זה.

קריאה: הוא צריך להוכיח שהוא השתמש בכסף הזה למטרה הזאת.

קריאה: צביקה, תגיד את אתה רוצה?

צביקה קן-תור: כמקדמה.

קריאה: שיגדירו את זה בספר התקציב כמקדמה.

סופה לנדבר: העברה ממשרד ראש הממשלה כמקדמה.

עידו בן ששון: בכל מקרה, גם לא העבירו חשבוניות.

עידו בן ששון: שוב, יש פה בעיה נוספת האם המקדמה - - -

סופה לנדבר: העברה ממשרד ראש הממשלה כמקדמה.

צביקה קן-תור: שמנו ערבות בנקאית, לא קיבלנו מקדמה.

צביקה קן-תור: הוקצו מ-2008 מתקציב הממשלה 4 מיליון, עדיין לא עבר.

סופה לנדבר: אנחנו מתקרבים לסוף השנה ואנחנו מפזרים את הכנסת.

סופה לנדבר: מה אני צריכה לעשות כדי שהכסף יעבור?

סופה לנדבר: הסעיף בתקציב יכול להיות רק בכנסת הבאה.

סופה לנדבר: בינתיים אתם מבינים שאנחנו לא מאשרים את התקציב.

סופה לנדבר: אתם תקומו ותרצו למשוך את הכסף בסוף השנה.

סופה לנדבר: מה אנחנו עושים כדי שבעצם - - -

עידו בן ששון: צריך לסכם עם אגף התקציבים במשרד האוצר.

עידו בן ששון: ענת משה היא רפרנטית של הממשל.

מרינה סולודקין: לא עם הרפרנטית, צריך לדבר עם ראש אגף התקציבים.

עידו בן ששון: בכל מקרה, אני מדגיש.

עידו בן ששון: אי אפשר להעביר סתם כסף.

עידו בן ששון: זה חייב להיות כנגד חשבוניות וכנגד משהו.

מרינה סולודקין: באלף מקומות אמרו שזה לא סתם, זה וטרנים או פרטיזנים.

מרינה סולודקין: גם זה הסכמים קואליציוניים שגם אמרו על מה מעבירים כסף.

מרינה סולודקין: אתם לא מקבלים את זה.

סופה לנדבר: בשבוע הבא נקיים ישיבה.

סופה לנדבר: לישיבה אני אזמין את איווט ליברמן, שר הביטחון וגם שר האוצר.

סופה לנדבר: אני חושבת שהיום כולם רודפים אחרי הקול הרוסי וצריך לשרת את הקול הרוסי הזה.

סופה לנדבר: לשרת את הווטרנים זאת פשוט חובה של כל המדינה.

סופה לנדבר: לא יכול שאחרי 60 שנה שהמדינה קיימת, ניצולי שואה יתחילו לקבל כספים.

סופה לנדבר: המדינה נבנתה על גורל של האנשים האלה.

מרינה סולודקין: גם אנחנו עבדנו בשביל זה.

סופה לנדבר: אני זוכרת את הישיבה האחרונה של יורי שטרן עם שר האוצר הקודם.

סופה לנדבר: הוא הגיע ומכאן הוא הועבר לבית חולים ולא יצא משם.

סופה לנדבר: אני זוכרת את הישיבה האחרונה, איך הוא נלחם עד הרגע האחרון, על טיפת הכוח האחרונה שלו.

סופה לנדבר: רבותיי, אני לא מאמינה לעיתים קרובות שאני חיה במדינה הזאת, שאני חלק מהמדינה הזאת.

סופה לנדבר: זאת פשוט בושה מה שקורה היום.

סופה לנדבר: אמרו לאנשים האלה שהם גיבורים שהם האנשים הכי והכי והיום, כאשר נעשה בעמותה ובלטרון כל המאמץ - - - אתה יודע מה?

סופה לנדבר: אפילו אני חסרת אונים מול הבעיה הזאת.

סופה לנדבר: עשיתם הכל ואתם גיבורי המלחמות של מדינת ישראל ואתם לא יודעים להתמודד עם הבירוקרטיה של מדינת ישראל.

סופה לנדבר: אתם חסרי אונים בבירוקרטיה הזאת וגם אנחנו.

סופה לנדבר: פשוט חושבים איך לא לעשות כדי לא לחבר את הדבר.

סופה לנדבר: אני רוצה שבישיבה הבאה יהיו כאן שרים ומקבלים החלטות.

סופה לנדבר: הם צריכים להגיד למה לא נעשה דבר עד כה.

סופה לנדבר: מי שיחליט לא להגיע, הציבור הזה המכובד יידע גם להראות מה דעתו על כך.

סופה לנדבר: עברו שנתיים, שילמנו על אגרות טלוויזיה.

סופה לנדבר: רצינו להעביר את זה כחוק ולא נתנו לנו.

סופה לנדבר: פתאום אני קוראת שאיציק גרצק קם להגנה של אנשים והוא ימצא את הפיתרון.

סופה לנדבר: זאת פשוט צביעות לפני הבחירות וצביעות בזמן הבחירות.

סופה לנדבר: זה פשוט דבר לא מקובל.

מרינה סולודקין: זה לא יעזור לכם.

סופה לנדבר: זה לא יעזור.

סופה לנדבר: האנשים יודעים ומכירים את מה שעשינו.

רומן יגל: אני נשיא של ארגון חיילי ופרטיזנים נכי מלחמה בנאצים וארגון של ותיקי צבא פולין בישראל.

רומן יגל: אנחנו קיבלנו שטח בירושלים ובנינו אנדרטה בהר הרצל לזכר חיילים יהודים שלחמו בצבא פולין שנפלו בחזית.

רומן יגל: אני שומע את הדיבורים כבר כמה שנים.

רומן יגל: אני בכלל לא מבין.

רומן יגל: אנחנו עוד מעט הולכים.

רומן יגל: אני בן 87 ואנחנו הולכים כבר.

רומן יגל: אני רואה שהבירוקרטיה תהרוג אותנו.

רומן יגל: אני חושש שכשנגיע לישיבה הבאה יגידו בצורה יבשה שלא נגיע ועסק נגמר.

רומן יגל: אני חושב שאנחנו חייבים לפגוש את השר ולהסביר לו.

רומן יגל: אנחנו נסתכל בעיניים של שר הביטחון ונגיד לו: אדוני אתה חייב לחתום.

סופה לנדבר: ביום שני יש ישיבה.

רומן יגל: לא, צריך לפני זה.

רומן יגל: אם יבואו לישיבה אלה מהתב"ע או שאלה שרושמים, לא ייצא מזה שום דבר.

מרינה סולודקין: שר הביטחון ושר האוצר הם אנשים פוליטיים.

רומן יגל: צבי קן-תור לא היה עושה פרויקט אם היה יודע שזה לא שטח ישראל.

רומן יגל: אני מכיר אותו, הוא לא היה עושה פרויקט.

רומן יגל: נותנים לזה הרבה כסף.

רומן יגל: בא יהודי אחד ונותן כסף למרות שקודם המדינה צריכה לתת ואחר כך הספונסרים.

רומן יגל: מה זה?

רומן יגל: אנחנו כל כך עניים שלא לעשות הנצחה של המפעל הכי גדול?

רומן יגל: זה לא יכול להיות דבר כזה.

סופה לנדבר: חתמו על חוזה בצורה כזאת שקודם כל כסף של ספונסרים ופילנתרופים ואחר כך כסף של מדינה, בגלל שהמדינה לא רוצה להקים את המוזיאון.

סופה לנדבר: אני מציע שלפני הישיבה הזאת - - -

סופה לנדבר: רבותיי, החוזה הזה הוא שקל מול שקל.

סופה לנדבר: הם לא חיים במדינת ישראל?

סופה לנדבר: מדינת ישראל לא קמה בזכות הגיבורים האלה?

סופה לנדבר: לא קמה בגלל המלחמה הזאת.

עידו בן ששון: בכל תשלום שהמדינה עושה זה תמיד שקל תמורת שקל.

סופה לנדבר: חבל שהם חתמו על זה שהם צריכים לגייס ולהיות שנוררים בעולם כאשר מדינת ישראל חייבת להקים את המוזיאון הזה.

סופה לנדבר: היא חייבת לגיבורים האלה.

סופה לנדבר: היא לא חייבת לקום רק ב-9 במאי ולהגיד שהם גיבורים ושאנחנו גאים במה שהם עשו.

סופה לנדבר: זה צריך לבוא לידי ביטוי בכך שיקימו את המוזיאון.

רומן יגל: אני רוצה לספר לכם משהו.

רומן יגל: אני לוחם של צבא אדום וצבא פולין.

רומן יגל: לחמתי בלנין.

רומן יגל: אתם זוכרים שהדיביזיה לחמה בביאלרוס נגדנו.

רומן יגל: שם רצו להקים אנדרטה לגנרל ברלין.

רומן יגל: נשיא פולניה ביטל את זה היות ועכשיו יש שם שלטון אחר.

רומן יגל: אז אני כתבתי ללוקשנקו.

רומן יגל: הוא לקח פטרון לבניה.

רומן יגל: אולי אנחנו נכתוב לפוטין והם יבנו מייד את האנדרטה.

רומן יגל: מדוע שמדינת ישראל לא תיתן את הנשמה ולא רק כסף.

רומן יגל: אנחנו נותנים את הדם שלנו ואת הנשמה, אז שיתנו קצת כסף לזה.

אברהם גרינזייד: סופה, לי לא אכפת מי אשם.

אברהם גרינזייד: אני מבטיח לכם, אם אני אדע מי אשם באמת – יש לנו 84 סניפים.

אברהם גרינזייד: אתם יודעים שכשאני מבטיח אני אעשה.

אברהם גרינזייד: בכל העיתונים ידעו מי אשם.

סופה לנדבר: אברהם, אתה יודע, אתם סלחנים יותר מידי וכל העלייה שלנו סלחנים יותר מידי.

סופה לנדבר: אנחנו נותנים את המתנות בזמן הבחירות על מגש של כסף.

סופה לנדבר: אחר כך נזכרים שמצפצפים עלינו.

סופה לנדבר: אתה בדיוק יודע עד כמה שזה כואב לי.

סופה לנדבר: אני ומרינה וחברי כנסת אחרים יזמנו את החקיקה הזאת.

סופה לנדבר: אני זוכרת איך עמדתי באולם המליאה מול ראש הממשלה, אהוד ברק, שתמך אז.

סופה לנדבר: אמרתי שצריך לתמוך בווטרנים וצריך לתת להם.

סופה לנדבר: פתאום בכנסת שאלו מה זה המצוד של לננינגרד ולמה צריך לתת להם.

סופה לנדבר: אז הוא באמת היה גיבור ותמך בכל חברי הכנסת שיזמו את החקיקה הזאת.

סופה לנדבר: אני רוצה את התמיכה היום.

מרינה סולודקין: בנושא של בלוקדניקים, אני לימדתי את ועדת התביעות.

מרינה סולודקין: גם הם לא רצו לדעת שיש דבר כזה בלוקדניקים של לנינגרד.

מרינה סולודקין: עכשיו הם למדו על הבשר שלהם דרך בית המשפט.

סופה לנדבר: השרים הם אנשים מאוד אבל ביום שני לפני פיזור הכנסת אני מקווה שיגיעו כולם.

סופה לנדבר: אנחנו נתאים עצמנו לכל שעה שהם ירצו.

סופה לנדבר: אני רוצה שביום שני תהיה התקדמות לקראת פיזור הכנסת.

מרינה סולודקין: זה לטובתם.

ברוך שוב: חזרתי לפני שבוע ממינסק.

ברוך שוב: היתה אזכרה במלאות 65 שנה לחיסול גטו מינסק ואני הוזמנתי.

ברוך שוב: היה לי הצורך והרצון ללכת למוזיאון של הלחימה והפרטיזנים במינסק.

ברוך שוב: קבעתי שם עם מנהל המוזיאון ועם האוצרת לענייני פרטיזנים.

ברוך שוב: יש לנו עכשיו קשר יפה מאוד איתם.

ברוך שוב: יכול להיות שנקבל מהם גם קצת חומר למוזיאון כי יש להם המון.

ברוך שוב: מה שהרשים אותי ביותר הוא שזה מוזיאון שהוא מראה את הלחימה של העם הביילרוסי.

ברוך שוב: אתם זוכרים את מאשה ברוסקין.

ברוך שוב: הם מודים בפה מלא שהיתה יהודיה - - -

מרינה סולודקין: זה לא היה קל.

ברוך שוב: אני יודע שזה לא היה קל.

ברוך שוב: בכל אופן, להיכנס למוזיאון הזה זה פאר.

ברוך שוב: זה מראה לך שעם יכול לכבד את הלוחמים.

ברוך שוב: אנחנו לא רק לחמנו שם, היינו בין הראשונים שבאו לארץ.

ברוך שוב: אני באתי ב-1945 בספינת דייג שבקושי ישבה על המים ומייד הלכתי להגנה.

ברוך שוב: קישרנו את הלחימה שלנו שם למה שקורה פה.

ברוך שוב: זה עוול.

ברוך שוב: אני פשוט מתפלא מהמילים היפות שלך.

ברוך שוב: אני מוסיף שזה עוול שלא נותנים לאנשים האלה אפשרות להביע את מה שהם עשו.

ברוך שוב: זה עוול לכל אלה שנפלו שם.

ברוך שוב: אני מקווה שאתם תוכלו לעזור לנו.

סופה לנדבר: אנחנו משתדלים.

סופה לנדבר: אני מקווה שעד שבוע הבא יתקדמו דברים.

סופה לנדבר: תודה רבה, הישיבה נעולה.